ג'נט פיקאר

ג'נט וז'אן פיקאר
ג'נט רידלון פיקאר (באנגלית: Jeannette Ridlon Piccard; 5 בינואר 1895–17 במאי 1981) הייתה טייסת כדורים פורחים אמריקאית שטסה בגובה רב, ובהמשך חייה שימש כומרה אפיסקופלית. היא החזיקה בשיא התעופה לגובה של נשים במשך כמעט שלושה עשורים, ולפי מספר דיווחים בני זמננו נחשבת לאישה הראשונה בחלל.<ref name="Shayler-Moule">Shayler & Moule, pp. 12, 25–26</ref>

פיקאר הייתה טייסת הבלונים המורשית הראשונה בארצות הברית, והאישה הראשונה שטסה לסטרטוספירה. מלווה בבעלה, ז'אן,בן למשפחת הבלונאים פיקאר ואחיו התאום של אוגוסט פיקאר (אביו של ז'אק פיקאר), היא הגיעה לגובה של 17.5 קילומטרים במהלך טיסה שוברת שיא מעל ימת אירי ב-23 באוקטובר 1934, תוך שמירה על השליטה על הבלון במשך כל הטיסה. לאחר מותו של בעלה ב-1963, היא עבדה כיועצת למנהל מרכז החלל ג'ונסון של נאס"א במשך מספר שנים, ושוחחה עם הציבור על עבודתה של נאס"א. לאחר מותה נכנסה להיכל התהילה הבינלאומי של החלל ב-1998.

מסוף שנות ה-60 ואילך, חזרה פיקאר להתעניין בדת. היא הוסמכה לדיאקון של הכנסייה האפיסקופלית ב-1971, וב-29 ביולי 1974, הפכה לאחת מ-11 הנשים הראשונות שהוסמכו לכמרים בפילדלפיה אם כי ההסמכה נחשבה לא תקינה וככזו, שבוצעה על ידי בישופים שפרשו או התפטרו.<ref>[http://www.dioceseofeaston.org/Philadelphia%20eleven.html The path to priesthood... "The Philadelphia Eleven"] , Diocese of Easton, accessed February 25, 2010.</ref> פיקאר הייתה הראשונה מבין הנשים שהוסמכה באותו יום, מכיוון שבגיל 79 היא הייתה המבוגרת ביותר, ומשום שהגשימה שאיפה שהייתה לה מאז שהייתה בת 11. בספטמבר 1976, הכנסייה הצביעה לאפשר לנשים לכהונה, ופיקאר שימשה ככומרה בסיינט פול, מינסוטה, עד שנפטרה בגיל 86.<ref>The Episcopal Handbook, Church Publishing Inc., 2008, p. 111.</ref>

== ביוגרפיה ==
פיקאר נולדה ב-5 בינואר 1895, בשיקגו, אילינוי, ארצות הברית, אחת מתשעה ילדים שנולדו לאמילי קרוליין (רובינסון) ולג'ון פרדריק רידלון, שהיה נשיא האגודה האמריקאית לאורתופדיה.<ref></ref> כל חייה התענייה במדע ובדת. כשהייתה בת 11, אמה שאלה אותה מה היא רוצה להיות כשתגדל. תשובתה של פיקאר, "כומר", שלחה את אמה בריצה החוצה מהחדר בדמעות.

פיקאר למדה פילוסופיה ופסיכולוגיה במכללת ברין מאר, שם ב-1916 היא כתבה חיבור שכותרתו "האם נשים צריכות להתקבל לכהונה של הכנסייה האנגליקנית?" היא קיבלה את התואר הראשון שלה ב-1918 והמשיכה ללמוד כימיה אורגנית באוניברסיטת שיקגו, שם קיבלה את התואר השני שלה ב-1919. באותה שנה היא הכירה ונישאה לז'אן פליקס פיקאר שלימד באוניברסיטה.

פיקאר הייתה אמא של בית מלא בבנים. רוברט ר' גילרות, אחד מתלמידיה שהפך מאוחר יותר לאחד משותפיה, אמר סיפר עליה שהוא נזכר בארוחת בוקר שאכל עם הפיקארים במלון בסנט קלאוד, מינסוטה לפני שיגור בלון, "אני לא יודע כמה היו שם. זה נראה כאילו היו תריסר בנים... אני זוכר שהצעיר לקח את קופסת הקורנפלקס והשליך אותה על ראשו של אביו. ז'אן פיקאר פשוט הסיר את זה מראשו ואמר, 'לא, לא.'<ref name=":0"></ref> "הוא היה מאוד עדין. הוא אהב את הבנים שלו, והוא חשב שבנים הם בנים, אני מניח."<ref name="Gilruth"></ref> למשפחת פיקאר היו שלושה בנים משלהם, ג'ון, פול ודונלד , כמו גם ילדי אומנה רבים. בארכיון משפחת פיקאר בספריית הקונגרס מוזכרים התכתבויות של ילדי אומנה שהפיקארים קלטו, אם כי נראה ששום דבר אחר לא ידוע עליהם.

הפיקארים לימדו באוניברסיטת לוזאן בשווייץ מ-1919 עד 1926. ב-1926 הם חזרו לארצות הברית, שם לימד ז'אן פיקאר כימיה אורגנית במכון הטכנולוגי של מסצ'וסטס.<ref name="nmsm"></ref> בני הזוג חיו במסצ'וסטס, ניו ג'רזי, דלאוור ופנסילבניה לפני שהתיישבו במיניאפוליס ב-1936, כאשר ז'אן פיקאר הצטרף לפקולטה של אוניברסיטת מינסוטה. ג'נט קיבלה דוקטורט בחינוך מאוניברסיטת מינסוטה ב-1942, ותעודת לימודים מהסמינר התאולוגי הכללי ב-1973.

== טיסה בסטרטוספירה ==
=== תכנון ורישיון טיס ===
לאחר טיסת השיא של תומאס ג'ו.וו. סטל בכדור הפורח "Century of Progress" הוא הוחזר לפיקארים, שהחליטו להטיס אותו לסטרטוספירה בכוחות עצמם. ז'אן היה אחראי על החלק המדעי, בעוד שג'נט הייתה מטיסה את הבלון.<ref>DeVorkin, p. 109</ref> היא למדה טיסה בנמל התעופה של פורד בדירבורן, מישיגן, תחת אדוארד ג'יי היל, טייס כדור פורח וזוכה גביע גורדון בנט, שהסכים לשמש כמנהל הטיסה של הטיסה הסטרטוספירית המתוכננת של הפיקארים.<ref>DeVorkin, p. 110. and Ryan, p. 56</ref> הנרי פורד נידב את השימוש בהאנגר שלו והביא את האחים רייט לצפות בטיסה של ג'נט ב-1933.<ref></ref> בנה דון היה חבר צוות באותו יום ולחץ יד לרייט, "הייתי ילד קטן והוא [שם לב] אלי."<ref name="BalloonLife"></ref> ב-16 ביוני 1934, טסה ג'נט את טיסת הסולו הראשונה שלה. רק מאוחר יותר באותה שנה, האיגוד הלאומי לאווירונאוטיקה הפך אותה לטייסת הכדור פורח הראשונה בארצות הברית.<ref>DeVorkin, pp. 109, 127</ref>

כשהתראיינה לקראת סוף חייה, ונשאלה מדוע לא שכרה טייס ומדוע החליטה להפוך לטייסת בעצמה, ענתה ג'נט: "על כמה נאמנות אתה יכול לסמוך ממישהו שאתה שוכר?"<ref name="Oakes"></ref> כשנשאלה אם יש התאמנה בצניחה, אמרה ג'נט, "לא... אם, בפעם הראשונה שאתה קופץ, אתה לא מצליח, אין טעם לנסות שוב."<ref name="Oakes" />

=== חיפוש מימון ===
שיט בכדור פורח בגובה רב היה באותה תקופה משימה מסוכנת, בין השאר משום שריאות אנושיות אינן יכולות לתפקד ללא סיוע מעל 12,000 - 15,000 מטרים וכן הגז המשמש להטסת הבלון הוא גז מימן דליק.<ref>Matsen, p. 105. and </ref> מהסיבה הזאת אגודת נשיונל ג'אוגרפיק סירבה לתמוך בטיסה המסכנת אישה ואמה. תומך משפחת פיקאר הוותיק, גודייר, לא רצה אף הוא לתמוך בטיסתם. חברת דאו כימיקלים ביקשה להסיר את השמות המסחריים והלוגו שלהם מהפרסום ומהבלון "Century of Progress".<ref name="Centennial-Jeannette"></ref>

הפיקארים נאבקו להשיג תמיכה כספית עד שחברת הרדיו Grigsby-Grunow תרמה להם כמה אלפי דולרים. גם חברת Detroit Aero Club ו-People's Outfitting Company תמכו בהם. כדי להשלים את החסות שלהם, ג'נט עיצבה ומכרה בולי הנצחה ומזכרות. היא גם גייסה הרבה כסף על ידי מכירת הסיפור שלהם בהודעות לעיתונות לברית העיתונים של צפון אמריקה.<ref>DeVorkin, p. 110</ref>

=== טיסה ===
מדירבורן, מישיגן, לקאדיז, אוהיו]]
45 אלף צופים הגיעו לראות את הפיקארים ב-23 באוקטובר 1934, בשעה 6:51 בבוקר, בכשעתיים החלה ג'נט לתפעל את הכדור הפורח "Century of Progress", בני הזוג לקחו איתם לטיסה את צב המחמד שלהם, פלר דה ליס. לאחר טקס טרום-השקה קצר, שבמהלכו קיבלו הפיקארים זר פרחים מבניהם ולהקה קטנה ניגנה את המנון ארצות הברית, הם המריאו מנמל התעופה של פורד, בסיוע אנשי אוויר על הקרקע שדחפו את תא הנוסעים.<ref>Ryan, p. 56</ref> ז'אן שינה את נתיב הטיסה וקיצר את זמן הטיסה בגלל שמיים מעוננים, מה שהפחית את כמות העבודה המדעית שהם הצליחו לעשות. ז'נט ביצעה "תמרונים לא מתוכננים ואימפולסיביים" והפיקארים לא הצליחו לרשום תיעוד מלא של פעולותיהם במהלך הטיסה.<ref>DeVorkin, p. 123</ref> ברית העיתונים הציעה לשלם להם 1,000 US$ אם הם ישברו את שיא הגובה, אז הם השליכו את כל שקי החול שלהם בניסיון להגיע גבוה יותר.<ref name="Shayler-Moule" /> הם הגיעו לגובה של 17,550 מטרים או בערך 17.5 קילומטרים, טסו שמונה שעות מעל ימת אירי, ונחתו כ-480 קילומטרים הרחק מדירבורן, ליד קאדיס, אוהיו. ג'נט נאלצה לבחור נחיתה על עצי בוקיצה, כשהבינה שמשמעות הדבר היא שהבלון הזה לא יטוס שוב. הבלון נפרד מתא הנוסעים ונקרע. ז'אן ספג שברים קטנים בצלעותיו, ברגל שמאל ובקרסול.<ref name="Shayler-Moule" /> לפי התיאור של ג'נט במגזין טיים : "איזה בלגן! רציתי לנחות על הדשא של הבית הלבן ".<ref name="Time-JRP"></ref>

=== מורשת ===
הטיסה שלה קבעה את שיא הגובה של הנשים, שיא בו החזיקה בו במשך 29 שנים, עד שולנטינה טרשקובה ב-1963 הפכה לאישה הראשונה בחלל, שהקיפה את כדור הארץ 48 פעמים סולו בווסטוק 6 של ברית המועצות.<ref></ref> לפי עורכי המגזין Flying, בספרם Sport Flying, שיצא בהוצאת זיף-דייוויס ב-1976, ז'נט הייתה "האישה הראשונה בחלל, טענה שאישרה אפילו ולנטינה טרשקובה". היא גם הייתה האישה הראשונה שהטיסה טיסה לסטרטוספירה, ולפי ההספד שלה בניו יורק טיימס, האדם הראשון שעשה זאת דרך שכבת עננים.<ref name="NYT-Waggoner"></ref>

== חיים מאוחרים יותר, מותו של ז'אן פיקאר ==
ז'אן וג'נט חשו הצלחה רבה בכך שהגיעו לסטרטוספירה, והם הפכו למרצים פופולריים.<ref name="DeVorkin-126">DeVorkin, pp. 126, 235</ref> הם הכינו חוברות ומזכרות כדי למשוך תשומת לב לטיסה, כזו שכותרתה "מי אמר שאנחנו לא יכולים לעשות את זה".<ref>DeVorkin, p. 242</ref> אבל הם פיתחו ציפיות אולי בלתי סבירות שיגיעו אליהם משרות רווחיות באוניברסיטאות. שניהם כתבו לעשרות מכללות ואוניברסיטאות, מכוונים גבוה - אפילו לנשיאות המכללות, בניסיון להשיג משרות, אבל הם קיבלו רק דחיות.<ref name="DeVorkin, p. 235">DeVorkin, p. 235</ref> בדצמבר 1934, ג'נט כתבה לסוואן כדי לשאול אם ז'אן עשוי להפוך לחבר בצוות הכימיה של קרן ברטול למחקר במכון פרנקלין, וגם הציעה את שירותיה, אך נדחתה.<ref name="DeVorkin, p. 235" /> למרבה המזל, הם הכירו חבר חדש בזמן סיור הרצאות במיניאפוליס. הודות לג'ון אקרמן מהמחלקה להנדסת אווירונאוטיקה באוניברסיטת מינסוטה, ז'אן הפך לפרופסור ללא קביעות במינסוטה עד 1936, לימד ועסק בלימודי אווירונאוטיקה עד 1946 כאשר קיבל קביעות.<ref>DeVorkin, pp. 235–236, 263</ref> במהלך 1943, ז'נט הייתה לזמן קצר מזכירה מבצעת באגף הדיור של משרד ההגנה האזרחית של מינסוטה.

מ-1946 עד אמצע 1947, הפיקארים היו יועצים של ג'נרל מילס (חברת הדגנים והתעשייה הדומיננטית במיניאפוליס) ועבדו תחת אוטו וינזן, שז'אן פגש דרך האוניברסיטה. וינזן וז'אן הציעו טיסה בסטרטוספירה עם 100 בלוני מקבץ והבטיחו חוזה ממשלתי עם חיל הים.<ref>DeVorkin, pp. 267, 274</ref> ז'אן, שהוצג בהודעות לעיתונות של חיל הים, מונה למדען בפרויקט האחראי על עיצוב תא הנושאים ועל בדיקת חומרי סרט הבלונים. אבל הוא נרתע, הן ביצירת דוחות סטטוס שבועיים שגרמו לו להרגיש כמו עובד ברמה נמוכה יותר, והן מהסיכוי שג'נרל מילס יהיה הבעלים של הפטנטים לרעיונותיו. כשעבדה כיועצת, איימה ג'נט לנתק את הקשרים עם הצי וגנרל מילס אלא אם יורשה לה לטוס עם ג'ין.<ref name="DeVorkin-276">DeVorkin, p. 276</ref> לרוע המזל זה התחיל קרע בין גנרל מילס והפיקארים.<ref name="DeVorkin-276" /> שניהם פוטרו ב-1947, כי הם היו ביקורתיים מדי כלפי צוות וינזן וג'נרל מילס.<ref>DeVorkin, pp. 287, 289</ref>

ז'אן פרש מאוניברסיטת מינסוטה כשהיה בן 68, ולא ויתר על חלומו לחזור לסטרטוספירה. הוא נפטר בשנת 1963.<ref name="CFC"></ref>

ג'נט החלה לעבוד כיועצת בנאס"א.<ref name="NASA-MSC"> and DeVorkin, p. 320</ref> היא התגוררה בבית ביוסטון שחלקה עם אישה אחרת. ג'נט דיברה עם הקהילה המדעית ועם הציבור בנאס"א על תוכנית החלל מ-1964 עד 1970, כאשר תוכנית אפולו נוצר ואפולו 11 ביצעה את נחיתת הירח הראשונה ב-1969. באותה תקופה חל שינוי בתחומי העניין שלה, מהחלל לכיוון הדת.<ref name=":0" />

== כומרה אפיסקופלית ==
=== הסמכה ===
בשנת 1971, שנה אחת לאחר שהכנסייה האפיסקופלית קיבלה שנשים יוסמכו כדיאקון, פיקאר הוסמכה לדיאקון וב-29 ביולי 1974, בגיל 79, בנסיבות שנויות במחלוקת, היא הוסמכה לכמורה.<ref name="AWTS"></ref>

פיקאר הייתה הראשונה מבין אחת עשרה הנשים שהוסמכה כי היא הייתה המבוגרת ביותר והיא הגשימה חלום לכל החיים.<ref name="Goldman"></ref>
=== החיים ככומרה ===
ז'נט שירתה כדיאקון בכנסיית סנט פיליפ'ס האפיסקופלית בסיינט פול, מינסוטה בין השנים 1975-1977<ref name="StPhilips"></ref> בשנת 1977 הכירה הכנסייה האפיסקופלית בהסמכתה.<ref name="NYT-Goldman"></ref> ז'נט הפכה להיות כומרה מתנדבת בבית החולים סנט לוק, כיום בית החולים המאוחד, ולעוזר כומר לדנזיל קארטי בכנסייה האפיסקופלית במקובין, שניהם בסנט פול.<ref name="McKewin"></ref> מ-1968 עד 1981 הייתה חברת כבוד בחבר הנאמנים של הסמינר התאולוגי של סיברי-המערבי.

ג'נט נפטרה מסרטן ב-17 במאי 1981, בבית החולים מאסוניק ממוריאל במיניאפוליס, מינסוטה, בגיל 86.

== כבוד ==
ז'נט קיבלה את גביע הרמון בשנת 1934.<ref name="NYT-Harmon"></ref> האגודה הלאומית לאווירונאוטיקה העניקה לה תעודת פרס וביצוע בשנת 1935. בשנת 1965 היא קיבלה את פרס ויליאם רנדולף לאבלייס השני מהאגודה האמריקאית לאסטרונאוטיקה (AAS).<ref></ref> אגודת הבוגרים של אוניברסיטת מינסוטה העניקה לה פרס הישג מצטיין בשנת 1968 וחרט את שמה על חומת הכבוד שלהם.<ref> and </ref> בוגרות נשים במדע, הידועה גם בשם סיגמא דלתא אפסילון, הפכה אותה לחברת כבוד "למצוינות במחקר מדעי" ב-1971<ref></ref> מכללות הוברט ויליאם סמית' העניקו לה תואר דוקטור לשם כבוד.<ref></ref> היא קיבלה את פרס Robert R. Gilruth בשנת 1970 מלשכת המסחר של מחוז צפון גלווסטון.<ref>Stuhler & Kreuter, p. 367. and awarded by in </ref>

היא הוכנסה לאחר מותה להיכל התהילה הבינלאומי של החלל ב-1998, והיא ובעלה היו מועמדים להיכל התהילה של ועדת הבלונים של ה-FAI.<ref></ref> פדרציית הבלונים של אמריקה שינתה את שם הפרס שלה לגביע הזיכרון לפיקאר.<ref></ref> פט דונוהו כתב מחזה על חייה "טיסת סולו", מחזה של אישה אחת על חייה של ג'נט.<ref></ref> בספריית Bryn Mawr College יש את קרן הספרים של ג'נט פיקאר, המספקת כספים לרכישת ספרים על תולדות הדת.<ref></ref>

== משפחת פיקאר ==
משפחת פיקאר ייחודית בשבירת שיאי עולם בטיסה הגבוהה ביותר וגם בצלילה העמוקה ביותר.
* ז'יל פיקאר (1840–1933), אח של פאול
** אוגוסט פיקאר (1884–1962), בנו של ז'יל, פיזיקאי; טיסות לסטרטוספירה וניסיונות צלילה במעמקי ים
*** ז'אק פיקאר (1922–2008), בנו של אוגוסט, מהנדס. שותף (יחד עם דון וולש) לצלילה העמוקה בעולפ
**** ברטראן פיקאר (נולד 1958), נכדו של אוגוסט, פסיכיאטר; הקפת העולם ללא הפסקה הראשונה על ידי בלון והקפת העולם הראשונה על ידי מטוס סולארי
** ז'אן-פליקס פיקאר (1884–1963), האח התאום של אוגוסט, פיזיקאי; טיסות לסטרטוספירה
** ג'נט פיקאר (1895–1981), אשתו של ז'אן-פליקס, טייסת בלון פורח
*** דון פיקאר (1926–2020), בנם של ז'אן-פליקס וג'נט, טייס בלון פורח
* פאול פיקאר (1844–1929), אח של ז'יל, מהנדס

==קישורים חיצוניים==

== הערות שוליים ==

קטגוריה:בוגרי אוניברסיטת שיקגו
קטגוריה:בוגרות אוניברסיטת שיקגו
קטגוריה:שיקגו: אישים
קטגוריה:עובדי נאס"א
קטגוריה:חלוצי התעופה
קטגוריה:אמריקאיות שנולדו ב-1985
קטגוריה:אמריקאיות שנפטרו ב-1981